
Denne bog er mine personlige tekster og noter fra 13 år med en PTSD diagnose – de står i en nogenlunde kronologisk rækkefølge.


De er skrevet over en årrække. Som en dagbog.


Samlet til denne bog over 2023-2025.


Så forhåbentlig er der lærdom og erfaringer at spore.


Der er noter i kursiv, som er de erfaringer jeg har gjort mig undervejs og som jeg synes giver håb.









Til Mads, Aida, Elin & Carl









Kære læser


Denne bog er en samling af øjebliks-tekster. En slags udvidet noter.


De er taget ud af min dagbog gennem 13 år.


Jeg skrev hundredvis af sider mens jeg var syg af min PTSD-diagnose.


En diagnose jeg fik efter jeg som 19-årig blev udsat for et drabs- og voldtægtsforsøg.


I dag er jeg 36 år, jeg er godt gift med M, vi har tre dejlige børn og jeg arbejder som sygeplejerske.


Jeg har fået masser af hjælp både privat og fra psykiatrien, men det har taget mig umanerlig mange år at få det rigtig godt igen.


I dag har jeg det godt og har haft brug for at, se hvor langt jeg er nået.


Jeg havde brug for igen at skrive mig igennem det. Nu brugte jeg blot de tekster jeg allerede havde skrevet.


For at blive klogere på hvad jeg har lært.


Indtil nu, i hvert fald


Jeg vil også gerne give videre.


Hvad jeg ved.


Give håb og styrke videre.


Dét er der kommet disse små sammenkogte tekster, noter om du vil, ud af.


Jeg håber de vil give dig et indblik i, hvordan jeg har haft det i mit liv med PTSD. Hvordan det kan opleves at have den diagnose med sig i livet.


Bogen er ikke en opskrift, men der ligger et lille håb i mig om at, du kan spejle dig i noget af det og vide at du ikke er alene!


Eller at du kan tage udgangspunkt i bogen og få startet en samtale med din pårørende, som måske er ramt af denne diagnose.


At du som pårørende kan få et indblik i en ellers ret usynlig tilstand, som kan være svær at sætte sig ind i, for dem der står ved siden af.


Tak fordi du læser med


Kærligst Camilla


Jeg har holdt noget hemmeligt


Noget forfærdeligt


I 11 måneder


I 335 dage


I 8040 timer


I 48,200 minutter


Holdt det hemmeligt for ALLE


Men jeg kan ikke holde det


hemmeligt for dig


Du er den eneste der ved det


Du husker hvert et slag


Hver en klam berøring


Kvælertaget


Kære krop der har været indbrud i dig


Jeg ønsker at jeg kunne holde det hemmeligt for dig


Men du husker


Du får mig til at føle det igen


Og igen


Og igen. Endeløst


Det du har i dine hænder er


Mit livs værste mareridt


Og mine svage, utilstrækkelige og til tider unævnelige øjeblikke.


Min hjerne og mit hjerte har en kamp om, hvem der skal have ret.


Min hjerne beder mig om at putte det hele i kasser.


Fint organiseret.


Mit hjerte tigger om, at det skal skrives ud.


For det kan ikke bære på det længere.


Du holder nu mit hjertes og sinds byrde.


Vil du behandle det mildt?


Jeg er som et hjem der har haft indbrud.


Du kan ikke se det.


Men hjem føles ikke som hjem længere


Der har været en fremmed


Som ikke var inviteret ind


En som tvang sig adgang


Det efterlader spor


Smertefulde spor


Livslange spor


“ Hvorfor starter du ikke selv snakken om PTSD og hvad det gør ved dig?” spurgte min mand en dag.


Han så jeg manglede fællesskab og forståelse.


Hvad han ikke ved er at, han hjalp mig ind et sted, hvor jeg begyndte at lære PTSD symptomerne at kende.


- at skrive har været min redningskrans


- min mand har været min redningskrans


- åbenhed har været min redningskrans


Så her er min vej, som jeg har måtte finde uden kort eller vejvisning.


Undervejs har jeg, uden at vide det, lavet en vej, fundet en vej.


Nu vil jeg danne mig et overblik over alt det skrevne og se det kort det danner.


JEG ER BANGE FOR IKKE AT BLIVE GREBET!


- om at dele de svageste følelser


Jeg har brug for et blødt, varmt og TRYGT sted at falde.


- mentalt


Jeg har gennem årene haft denne følelse mange gange.


Selv nu hvor jeg skriver denne bog, sidder jeg med den.


“hvad ville du gøre, hvis du ikke var bange?”


Jeg er blevet grebet mange gange af gode mennesker.


Jeg har også måtte lande på benene selv.


Jeg har lært at jeg kan meget selv,


men at det også er vigtigt at, få hjælp af venlige sjæle.


Jeg har intet sprog for det her


Ingen lyd på stemmen


Jeg har ikke den fjerneste ide


Om hvad jeg gør nu


-?


Mit blod koger af raseri


Jeg hader dig


Men du mærker aldrig mit had eller raseri

